Abu Dali (Idlib). Abu Dali () Suriyaning Idlib muhofazasida joylashgan Maarrat an-Nuʼman okrugining At-Tamana nohiyasidagi qishloq. Suriya Markaziy Statistika Byurosi (CBS) maʼlumotlariga koʻra, 2004-yil aholini roʻyxatga olishda Abu Dali aholisi 1,168 kishini tashkil qilgan. Suriya fuqarolar urushi davrida hududni hukumatga sodiq qabila yetkachilari nazorat qilgan. Mazkur qishloqda urushning dastlabki yillarida koʻp zoʻravonliklar sodir boʻlmay, isyonchilar va hukumat kuchlari qoʻl ostidagi hududlar oʻrtasida mahalliy iqtisodiy markaz vazifasini bajargan. U yerda 2014-yildan boshlab Milliy mudofaa kuchlari (hukumat tarafdori) garnizoni joylashtirilgan. Garnizonni 2017-yil oktyabr oyida Tahrir ash-Shom (HTS) kuchlari qamal qilgan. HTS suratga olgan hujumda yuzlab askar, bir nechta mototsikl, mashina va tanklar mahalliy mudofaani yorib o‘tganini ko‘rish mumkin. Hujum hukumat va HTS oʻrtasida uzoq davom etgan quruqlikdagi jangga sabab boʻlib, hukumat va Rossiya harbiy samolyotlari hududdagi HTS nishonlariga hujum qilgan. Suriya armiyasi 2017-yil dekabr oxirida hududni qayta egallagan.